צו איגודי ערים (הגליל המערבי) (בתי חולים)

{{ח:התחלה}}
{{ח:כותרת|צו איגודי ערים (הגליל המערבי) (בתי חולים), תשכ״א–1961}}
{{ח:קטע3||צו איגוד ערים לגליל המערבי בדבר בתי־חולים}}

{{ח:פתיח-התחלה}}
{{ח:תיבה|ק״ת תשכ״א, 2581|צו איגודי ערים (הגליל המערבי) (בתי חולים)|https://olaw.org.il/takanot/takanot-1188.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק איגודי ערים#סעיף 2|סעיף 2}} {{ח:חיצוני|חוק איגודי ערים|לחוק איגודי ערים, תשט״ו–1955}}, אני מצווה לאמור:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק 1|פרק ראשון: פרשנות}}

{{ח:פנימי|פרק 2|פרק שני: ייסוד האיגוד}}

{{ח:פנימי|פרק 3|פרק שלישי: המועצה}}

{{ח:פנימי|פרק 4|פרק רביעי: יושב ראש המועצה וסגניו}}

{{ח:פנימי|פרק 5|פרק חמישי: ועדות ועובדים}}

{{ח:פנימי|פרק 6|פרק ששי: חוזים והצעות}}

{{ח:פנימי|פרק 7|פרק שביעי: כספים}}

{{ח:פנימי|פרק 8|פרק שמיני: חשבונות}}

{{ח:פנימי|פרק 9|פרק תשיעי: הוראות שונות}}

{{ח:פנימי|תוספת|תוספת}}

{{ח:קטע2|פרק 1|פרק ראשון: פרשנות}}

{{ח:סעיף|1|הגדרות}}
{{ח:ת}} בצו זה –
{{ח:ת|סוג=הגדרה}} ”איגוד“ – איגוד הערים המוקם לפי צו זה;
{{ח:ת|סוג=הגדרה}} ”המועצה“ – מועצת האיגוד;
{{ח:ת|סוג=הגדרה}} ”רשות מקומית“ – רשות מקומית ששמה נקוב {{ח:פנימי|תוספת|בתוספת}};
{{ח:ת|סוג=הגדרה}} ”שר“ – שר הפנים.

{{ח:קטע2|פרק 2|פרק שני: ייסוד האיגוד}}

{{ח:סעיף|2|הקמת האיגוד}}
{{ח:ת}} מוקם בזה איגוד שייקרא ”איגוד ערים לגליל המערבי (בתי־חולים)“.

{{ח:סעיף|3|תחום האיגוד}}
{{ח:ת}} תחום האיגוד הוא שטחן של הרשויות המקומיות.

{{ח:סעיף|4|תפקידי האיגוד}}
{{ח:ת}} תפקידי האיגוד הם, הקמת בתי חולים והבטחת האישפוז והטיפול הרפואי בהם.

{{ח:סעיף|5|סמכויות האיגוד}}
{{ח:ת}} לביצוע תפקידיו יהיו לאיגוד – באין הוראה אחרת בצו זה – הסמכויות הנתונות לרשות מקומית על פי כל חיקוק, ולענין זה, בכל מקום בחיקוק שמדובר ב”עיריה“ ב”מועצה מקומית“ או ”רשות מקומית“, יראו כאילו מדובר ב”איגוד“, ובכל מקום בחיקוק שמדובר ב”ראש עיריה“, ב”ראש מועצה מקומית“ או ”ראש רשות מקומית“ יראו כאילו מדובר ביושב ראש המועצה.

{{ח:קטע2|פרק 3|פרק שלישי: המועצה}}

{{ח:סעיף|6|הרכב המועצה}}
{{ח:ת}} המועצה תהא של 16 חברים נציגי הרשויות המקומיות; כל רשות מקומית תבחר את נציגיה מבין חברי מועצתה, או מבין עובדיה, במספר הנקוב מול שמה {{ח:פנימי|תוספת|בתוספת}}.

{{ח:סעיף|7|תקופת כהונתה של המועצה}}
{{ח:ת}} תקופת כהונתה של המועצה היא שנתיים, אך עליה להמשיך בכהונתה עד שתיכנס לתפקידה מועצה חדשה.

{{ח:סעיף|8|ישיבה ראשונה}}
{{ח:ת}} המועצה תכונס לישיבתה הראשונה על ידי השר, או מי שהוסמך על ידיו לענין סעיף זה, לא יאוחר מ־14 יום לאחר שנבחרו רוב חבריה, והוא יהיה היושב ראש בה עד שייבחר יושב ראש המועצה.

{{ח:סעיף|9|ישיבה רגילה}}
{{ח:ת}} יושב ראש המועצה רשאי לכנס ישיבת המועצה בכל עת ובלבד שתתקיים ישיבה לפחות אחת לשלושה חדשים.

{{ח:סעיף|10|ישיבה שלא מן המנין}}
{{ח:ת}} יושב ראש המועצה יכנס ישיבת המועצה, אם הוגשה לו על כך דרישה חתומה בידי שליש לפחות מחבריה.

{{ח:סעיף|11|ישיבה שלא מן המנין על ידי חברי המועצה}}
{{ח:ת}} לא כינס יושב ראש המועצה ישיבת המועצה תוך ארבעה עשר יום מיום שהוגשה דרישה כאמור, רשאים חברי המועצה שחתמו על הדרישה לכנס ישיבת מועצה ולדון בסדר היום הנדרש; בישיבה שכונסה כאמור ישב ראש חבר המועצה שחתם ראשון על הדרישה, ואם נעדר – מי שייבחר לכך על ידי המועצה.

{{ח:סעיף|12|מנין חוקי}}
{{ח:ת}} רוב חברי המועצה הם מנין חוקי בישיבותיה.

{{ח:סעיף|13|סדרי עבודת המועצה וישיבותיה}}
{{ח:ת}} המועצה רשאית לקבוע סדרי עבודתה וישיבותיה כטוב בעיניה, והוא כשאין הוראה אחרת בצו זה.

{{ח:סעיף|14|סמכויות המועצה}}
{{ח:ת}} בידי המועצה יהיו כל התפקידים והסמכויות הנתונים לאיגוד.

{{ח:סעיף|15|ביטול בחירת חבר המועצה}}
{{ח:ת}} רשות מקומית רשאית לבטל את בחירת נציגה במועצה ולבחור אחר במקומו; לביטול ולבחירה כאמור יהיה תוקף מיום מתן הודעה בכתב ליושב ראש המועצה.

{{ח:סעיף|16|התפטרות חבר המועצה}}
{{ח:ת}} חבר המועצה רשאי להתפטר מתפקידו על ידי מתן הודעה בכתב לראש הרשות המקומית שבחרה בו עם העתק ליושב ראש המועצה; להתפטרות יהיה תוקף מיום מתן ההודעה לראש הרשות המקומית.

{{ח:סעיף|17|העדר מישיבות המועצה}}
{{ח:ת}} חבר המועצה שנעדר מישיבות המועצה שלושה חדשים רצופים, או משלוש ישיבות רצופות – אם היו בשלושת החדשים פחות משלוש ישיבות – יחדל להיות חבר המועצה, מלבד אם נעדר מסיבת מחלה או שירות־בצבא הגנה לישראל או ברשות המועצה; על חדילה כאמור יודיע יושב ראש המועצה בכתב לרשות המקומית, שמטעמה כיהן לפני החדילה.

{{ח:סעיף|18|מילוי מקומות פנויים}}
{{ח:ת}} חדל חבר מועצה לכהן, תבחר הרשות המקומית שבחרה בו חבר אחר במקומו, ואם תוך ששים יום לאחר שחדל חבר לכהן לא בחרה אחר במקומו, תודיע על כך המועצה לשר והוא יתרה ברשות המקומית; לא שעתה הרשות המקומית להתראה, רשאי השר למנות חבר חדש מבין חברי מועצתה, או עובדיה, של אותה רשות מקומית, ואם אותו אדם אינו מסכים למינוי, רשאי השר למנות חבר חדש מבין בעלי הזכות להיבחר כחבר מועצה של אותה רשות מקומית.

{{ח:סעיף|19|שמירת תוקף הדיונים}}
{{ח:ת}} אי־מילוי מקום שנתפנה אינו פוסל את עצם קיומה של המועצה או את פעולותיה, ובלבד שנותרו בה שני שלישים ממספר חבריה.

{{ח:סעיף|20|סמכויות השר}}
{{ח:ת}} נראה לשר שהמועצה אינה ממלאה תפקיד שהוטל עליה על פי דין, יוכל לצוות על המועצה למלא אותו תפקיד תוך מועד שנקבע בצו; לא מילאה המועצה אחרי הצו במועד שנקבע בו, יוכל השר למנות אדם מתאים שימלא אותו תפקיד ולקבוע לו שכר שישולם מקופת האיגוד.

{{ח:קטע2|פרק 4|פרק רביעי: יושב ראש המועצה וסגניו}}

{{ח:סעיף|21|בחירת יושב ראש המועצה}}
{{ח:ת}} המועצה תבחר, בישיבתה הראשונה, באחד מחבריה ליושב ראש המועצה.

{{ח:סעיף|22|בחירת סגן יושב ראש}}
{{ח:ת}} המועצה תבחר מבין חבריה לפחות סגן אחד ליושב ראש המועצה.

{{ח:סעיף|23|כהונת היושב ראש וסגניו}}
{{ח:תת|(א)}} נבצר מיושב ראש המועצה לפעול או חדל לכהן כיושב ראש וטרם נבחר יושב ראש חדש במקומו, ימלא את מקומו –
{{ח:תתת|(1)}} סגן היושב ראש – אם יש סגן אחד בלבד;
{{ח:תתת|(2)}} הסגן שהמועצה תמנהו לכך – אם יש יותר מסגן אחד;
{{ח:תתת|(3)}} חבר המועצה שהמועצה תמנה לכך – אם נבצר מהסגן או מכל הסגנים לפעול, או אם הסגן או כל הסגנים חדלו לכהן וטרם נבחר סגן חדש.
{{ח:תת|(ב)}} יושב ראש המועצה או סגנו יחדלו לכהן באחד מאלה:
{{ח:תתת|(1)}} חדלו להיות חברים במועצה;
{{ח:תתת|(2)}} התפטרו על ידי מתן הודעה בכתב למועצה;
{{ח:תתת|(3)}} הועברו מכהונתם על ידי המועצה.
{{ח:תת|(ג)}} החלטת המועצה להעביר יושב ראש המועצה או סגן יושב ראש המועצה מכהונתם לא תהיה בת תוקף, אלא אם נתקבלה בישיבה שנקראה במיוחד לענין זה והצביעו בעדה למעלה ממחצית כל חברי המועצה; אולם אם ההעברה מכהונתם היא מחמת הרשעה לפי פסק דין סופי על עבירה שיש בה משום קלון, די בהחלטה המתקבלת ברוב רגיל.
{{ח:תת|(ד)}} חדלו יושב ראש המועצה או סגנו היחיד לכהן או שהועברו מכהונתם, תבחר המועצה במקומם יושב ראש או סגן אחר מבין חבריה, תוך שבועיים מיום שנתפנה מקומם בישיבה שתיקרא במיוחד לענין זה, על ידי מזכיר המועצה ושתנוהל על ידיו.

{{ח:סעיף|24|היושב ראש ממונה על הביצוע}}
{{ח:ת}} יושב ראש המועצה יעשה כל האפשר שהחלטות המועצה יבוצעו כדין ושכל הוצאה של המועצה תהא בהתאם לתקציב.

{{ח:סעיף|25|דין וחשבון של האיגוד}}
{{ח:תת|(א)}} יושב ראש המועצה חייב אחרי האחד באפריל של כל שנה, ולא יאוחר מאשר שלושה חדשים מתום שנת הכספים, להכין דין וחשבון מפורט על עניני האיגוד במשך השנה שחלפה.
{{ח:תת|(ב)}} הדין וחשבון יוגש למועצה ולאחר שתדון בו ותאשרו, בתיקונים או שלא בתיקונים, ידאג יושב ראש המועצה לכך שלפחות שלושה העתקים ממנו יישלחו לשר ולפחות העתק אחד לכל רשות מקומית והעתק אחד למבקר המדינה.
{{ח:תת|(ג)}} האיגוד רשאי לפרסם את הדין וחשבון בצורה שתיראה לו.

{{ח:סעיף|26|העברת תפקידים וסמכויות}}
{{ח:ת}} יושב ראש המועצה רשאי, באישור המועצה, לאצול לסגנו כל תפקיד מתפקידיו וכל סמכות מסמכויותיו, וכן הוא רשאי כאמור לאצול לחבר אחר של המועצה מתפקידיו או מסמכויותיו לענין מסויים.

{{ח:סעיף|27|משכורת היושב ראש וסגניו}}
{{ח:ת}} יושב ראש המועצה או סגנו או חבר אחר הממלא תפקיד או המשמש בסמכות של יושב ראש המועצה שהועברו אליו לפי {{ח:פנימי|סעיף 26|סעיף 26}}, רשאי, באישור השר, לקבל מקופת האיגוד משכורת בשיעור שתקבע המועצה, באישור השר.

{{ח:קטע2|פרק 5|פרק חמישי: ועדות ועובדים}}

{{ח:סעיף|28|בחירת ועדות}}
{{ח:ת}} המועצה רשאית לבחור ועדות קבועות או ארעיות שתפקידן לייעץ בענינים או במקרים מסויימים, ככל שתטיל עליהן המועצה.

{{ח:סעיף|29|הרכב ועדה}}
{{ח:ת}} לפחות מחצית מחברי ועדה יהיו חברי המועצה.

{{ח:סעיף|30|יושב ראש לועדה}}
{{ח:ת}} יושב ראש של הועדה ייבחר על ידי המועצה.

{{ח:סעיף|31|אישור החלטות ועדה}}
{{ח:ת}} המלצותיה של הועדה טעונות אישור המועצה, אך רשאית המועצה, בהחלטה שנתקבלה ברוב של שני שלישים מחבריה המשתתפים בהצבעה, להעביר ענין מסויים לועדה להחלטתה הסופית.

{{ח:סעיף|32|סדרי עבודת ועדה}}
{{ח:ת}} ועדה רשאית, בשים לב להחלטות המועצה, לקבוע בעצמה את סדרי עבודתה ודיוניה.

{{ח:סעיף|33|עובדים}}
{{ח:תת|(א)}} האיגוד רשאי להעסיק עובדים ולקבוע את תפקידיהם וסמכויותיהם, ובאישור השר – את משכורתם, שכרם ושאר תנאי עבודתם; כן רשאי הוא, מסיבה מספקת ובהחלטה של רוב חברי המועצה להפסיק עבודתם של עובדים או לפטרם.
{{ח:תת|(ב)}} המועצה תמנה גזבר ומזכיר.

{{ח:קטע2|פרק 6|פרק ששי: חוזים והצעות}}

{{ח:סעיף|34|חוזים ללא החלטות המועצה}}
{{ח:ת}} יושב ראש המועצה רשאי להתקשר בשם האיגוד בחוזה, בלי להיזקק להחלטת המועצה, אם נתקיימו שלושה אלה:
{{ח:תת|(1)}} שוויו של נושא החוזה אינו עולה על אלף לירות;
{{ח:תת|(2)}} ההוצאה הכרוכה בחוזה – אם כרוכה בו הוצאה – מיועדת לה הקצבה מתאימה בתקציב המאושר לשנת הכספים שבה נעשה החוזה;
{{ח:תת|(3)}} קויימו הוראות צו זה בדבר מכרזים.

{{ח:סעיף|35|חוזים הטעונים החלטת המועצה}}
{{ח:ת}} כל חוזה אחר טעון החלטת המועצה, ואם אין בתקציב המאושר לשנה שבה נעשה החוזה הקצבה מתאימה להוצאה הכרוכה בו, יהא החוזה טעון גם אישור בכתב מאת השר.

{{ח:סעיף|36|חוזה למתן זכיון או מונופולין}}
{{ח:ת}} כל חוזה למתן זכיון או מונופולין מאת המועצה טעון אישור בכתב מאת השר.

{{ח:סעיף|37|העברת חוזים לאיגוד}}
{{ח:ת}} חוזה שנעשה לפני פרסום צו זה ברשומות, על ידי רשות מקומית בקשר לענינים שהם מתפקידי האיגוד, יראו אותו כאילו נעשה על ידי האיגוד, אם המועצה החליטה על כך והצדדים לחוזה הסכימו לכך; במקרה זה יראו בכל מקום בחוזה האמור שמדובר ב”רשות מקומית“ כאילו מדובר ב”איגוד“.

{{ח:סעיף|38|ועדת הצעות ומכרזים}}
{{ח:ת}} למועצה תהא ועדת הצעות ומכרזים קבועה (להלן – ועדת הצעות ומכרזים) שתפקידה לבדוק הצעות מחירים המוגשות למועצה ולחוות דעתה עליהן.

{{ח:סעיף|39|מכרזים}}
{{ח:תת|(א)}} בכפוף לאמור בסעיף קטן (ב) לא יתקשר האיגוד בחוזה להעברת מקרקעין או טובין, להזמנת טובין או לביצוע עבודה, אלא על פי מכרז פומבי.
{{ח:תת|(ב)}} צורת המכרז ודרכי הזמנתן וקבלתן של הצעות המחירים, וכן סוגי החוזים, שהאיגוד יהיה רשאי להתקשר בהם ללא מכרז פומבי או ללא מכרז בכלל, יהיו לפי האמור {{ח:חיצוני|תקנות העיריות (מכרזים)|בתקנות העיריות (מכרזים ודרכי הזמנתן וקבלתן של הצעות מחירים), תש״ך–1959}}, בשינויים המחוייבים לפי הענין.

{{ח:סעיף|40|חבר מועצה או חבר ועדה או עובד המעונין בחוזה}}
{{ח:תת|(א)}} חבר מועצה או חבר ועדה שיש לו, במישרין או בעקיפין, בעצמו או על ידי בן־זוגו, סוכנו או שותפו או באופן אחר, כל חלק או טובת הנאה בכל חוזה או עסק שנעשה עם האיגוד, למען האיגוד או בשמו, פרט לחוזה בדבר קבלת שירות מהשירותים שהאיגוד מספק לתושבים –
{{ח:תתת|(1)}} יודיע על כך בכתב למועצה או לועדה הדנה בחוזה או בעסק, לפני הישיבה הראשונה בה תדון בו;
{{ח:תתת|(2)}} לא ישתתף בדיונים על החוזה או על העסק במועצה או בועדה ולא יצביע בהצבעה על כל שאלה בקשר להם.
{{ח:תת|(ב)}} לא יהיו לעובד האיגוד, לא במישרין ולא בעקיפין, לא בעצמו ולא על ידי בן־זוגו, סוכנו או שותפו, כל חלק או טובת הנאה בכל חוזה או עסק שנעשה עם האיגוד, למען האיגוד או בשמו, פרט לחוזה בדבר קבלת שירות מהשירותים שהאיגוד מספק לתושבים ופרט לענין שיש לעובד בהסכם עבודה שלו או בהסכם הכללי של עובדי האיגוד.
{{ח:תת|(ג)}} הוראות הסעיפים הקטנים (א) ו־(ב) אינן חלות על חבר מועצה או ועדה או עובד מועצה מחמת היותם בעלי מניות או חברים בגוף משפטי שיש לו חלק או טובת הנאה בחוזה או בעסק כאמור באותם סעיפים קטנים, זולת אם היה אותו חבר או עובד משמש מנהל או פקיד אחראי בגוף המשפטי, או אם היה חלקו בהונו או ברווחיו של הגוף עולה על 5%.
{{ח:תת|(ד)}} העובר על הוראות סעיפים קטנים (א) ו־(ב), דינו – מאסר שלושה חדשים או קנס חמש מאות לירות או שני הענשים כאחד.

{{ח:קטע2|פרק 7|פרק שביעי: כספים}}

{{ח:סעיף|41|הטלת מכסות}}
{{ח:ת}} הטילה המועצה על רשויות מקומיות תשלומי כסף למימון תקציב האיגוד בהתאם {{ח:חיצוני|חוק איגודי ערים#סעיף 12|לסעיף 12 לחוק}} – ייקבעו שיעורי המכסות בהתאם למספר התושבים ברשות המקומית שהיו רשומים ביום הראשון באפריל של השנה שבה הוטל התשלום בספר התושבים המתנהל לפי {{ח:חיצוני|חוק מרשם האוכלוסין|פקודת מרשם התושבים, תש״ט–1949}}, והנוגע לתחום אותה רשות מקומית.

{{ח:סעיף|42|קופת האיגוד}}
{{ח:תת|(א)}} כל הכספים המתקבלים על ידי האיגוד או בשמו מהווים קופת האיגוד.
{{ח:תת|(ב)}} קופת האיגוד תשמש לתשלום כל סכום שהאיגוד רשאי או חייב להוציאו כדין.

{{ח:סעיף|43|בטחון קופת האיגוד}}
{{ח:תת|(א)}} גזבר האיגוד אחראי לבטחונה של קופת האיגוד.
{{ח:תת|(ב)}} כל הכספים השייכים לקופת האיגוד או המתקבלים למענו או לחשבונו ישולמו מיד לחשבון האיגוד בבנק שהמועצה תקבע לכך, אולם המועצה יכולה להרשות לגזבר להחזיק אצלו סכום כסף כדי הוצאות יום יום של האיגוד.

{{ח:סעיף|44|חתימה על פקודת תשלום}}
{{ח:ת}} כל המחאה או פקודת תשלום לחובת האיגוד יהיו חתומים ביד יושב ראש המועצה וביד הגזבר.

{{ח:קטע2|פרק 8|פרק שמיני: חשבונות}}

{{ח:סעיף|45|הנהלת חשבונות}}
{{ח:ת}} המועצה חייבת לנהל בצורה שיורה עליה השר או מי שהוסמך על ידיו לצורך זה חשבון נכון של כל הכספים המתקבלים והמוצאים על ידי האיגוד או בשמו; חשבון זה יהא פתוח לעיון חברי המועצה.

{{ח:סעיף|46|רואה חשבון}}
{{ח:ת}} גזבר המועצה יגיש תוך 30 יום מתום שנת הכספים את חשבונות המועצה לרואה חשבון, שיתמנה על ידי השר.

{{ח:קטע2|פרק 9|פרק תשיעי: הוראות שונות}}

{{ח:סעיף|47|התחייבות האיגוד}}
{{ח:ת}} חוזה, כתב התחייבות, או תעודה אחרת לא יחייבו את האיגוד –
{{ח:תת|(1)}} כשיש בהם התחייבות כספים מטעם האיגוד, אלא אם נחתמו על ידי יושב ראש המועצה וגזבר האיגוד;
{{ח:תת|(2)}} כשאין בהם התחייבות כספית כאמור, אלא אם נחתמו על ידי יושב ראש המועצה ומזכיר האיגוד.

{{ח:סעיף|48|גישה לספרי המועצה}}
{{ח:ת}} ספרי המועצה, מסמכיה וניירותיה יהיו פתוחים לעיון ולבדיקה לפני כל חבר מועצה, והוא רשאי להכין העתק או תקציר מהם, ובלבד שלא יוציא ספר, מסמך או נייר כאמור ממשרד המועצה בלי הסכמתו בכתב של יושב ראש המועצה.

{{ח:סעיף|49|המצאת ידיעות לרואה החשבון}}
{{ח:ת}} רואה החשבון כאמור {{ח:פנימי|סעיף 46|בסעיף 46}} רשאי לדרוש בכל עת מאת המועצה להמציא לו ידיעות, פרטים, הסברים, חומר סטטיסטי וכל חומר אחר בקשר לעניני המועצה ועל יושב ראש המועצה למלא אחרי הדרישה תוך זמן מתאים.

{{ח:סעיף|50|משפטים}}
{{ח:ת}} האיגוד רשאי להגיש תביעה, או לפתוח ולעשות כל פעולה משפטית או להיות בעל דין בכל משפט או בכל הליך משפטי בקשר לתפקידיו ולעניניו, או אם הדבר נראה לו כדרוש לצורך קיומן או הגנתן של זכויות האיגוד, או להגנת חבריו, עובדיו, מוסדותיו ומפעליו בקשר לתפקידיהם. לתכלית זו רשאי האיגוד לייפות כוחו של כל חבר המועצה או של כל עובד, הן באופן כללי והן לענין מיוחד.

{{ח:סעיף|51|בירור חילוקי דעות}}
{{ח:ת}} נתגלו חילוקי דעות בין הרשויות המקומיות, כולן או מקצתן, ובין האיגוד, או בין הרשויות המקומיות בינן לבין עצמן בעניני האיגוד, רשאים יושב ראש המועצה או כל רשות מקומית להביא את חילוקי הדעות לפני השר, והשר או מי שימונה על ידיו יכריע בהן. הכרעה זו תהא סופית.

{{ח:סעיף|52|השם}}
{{ח:ת}} לצו זה ייקרא ”צו איגודי ערים (הגליל המערבי) (בתי חולים), תשכ״א–1961“.

{{ח:קטע2|תוספת|תוספת}}

{{ח:סעיף*}}
{{ח:ת}}

הרשות המקומית	מספר החברים

עירית עכו	5

עירית נהריה	3

המועצה האזורית געתון	1

המועצה האזורית סולם צור	1

המועצה האזורית מעלה הגליל	1

המועצה המקומית ראמה	1

המועצה המקומית כפר יסיף	1

המועצה המקומית פקיעין	1

המועצה המקומית מעיליה	1

המועצה המקומית שלומי	1

{{ח:חתימות|ט׳ בתמוז תשכ״א (23 ביוני 1961)}}
* '''חיים משה שפירא'''
שר הפנים
{{ח:סוגר}}
{{ח:סוף}}
[[קטגוריה:בוט חוקים]]